Chronický výskyt pľuzgierov a vyrážok na tvári
Na tvári sa mi robia pľuzgiere už 4.mes.Bola som u 2 kožných a zmena žiadna. Stále rany, fľaky, pľuzgiere s tekutinou pod kožou. Už som zúfalá. Pomôžte mi prosím, co to je?
Dobrý deň,
ďakujeme Vám za otázku.
V prípade chronického výskytu uvedených kožných problémov je dôležité riešiť problém s lekárom. Je dôležité vizuálne zhodnotiť nález, spraviť anamnézu, krvný rozbor a nastaviť vhodnú liečbu. Výskyt pľuzgierov a vyrážok môže signalizovať rôzne problémy vrátane autoimunitného ochorenia kože, hyperemicku dermatitídu, kontaktnú alebo alergickú dermatitídu. Okrem toho sa môže jednať aj o infekčné príčiny alebo metabolické ochorenia.
Kožu je vhodné si fotografovať, kedy vznikajú vyrážky, čo im predchádza a informovať o tom lekára.
Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári a to na základe dôkladného vyšetrenia Vášho zdravotného stavu. V prípade akýchkoľvek otázok či obáv, odporúčam kontaktovať ošetrujúceho lekára.
Prajem Vám všetko dobré.
S pozdravom
PharmDr. Lenka Čorbová.